OzLabs/hebrew-wiki-articles huggingface dataset:
אוטונומיה לאומית פרסונלית

אוטונומיה לאומית פרסונלית היא סוג תאורטי של אוטונומיה מדינית שיכולה להינתן למיעוטים לאומיים ללא קשר למסגרת טריטוריאלית אלא על יסוד השתייכות אישית של פרט לאותו מיעוט. הצעה לאוטונומיה מסוג זה הופיעה לראשונה בסוף המאה ה-19 בדבריו של קרל רנר שפרינגר, מנהיג המפלגה הסוציאל-דמוקרטית האוסטרית. הוא שאף לפתור את בעיית הקיסרות האוסטרו-הונגרית רבת הלאומים על ידי כך שטען שלאומים אלו אינם קשורי טריטוריה אלא קבוצות אישיות אוטונומיות, אתניות. על כן, ניתן לספק אוטונומיה למיעוטים אלו מבלי לפרק את הקיסרות. תורה זו פורסמה על ידו בשנת 1899 במאמר בשם "Staat und Nation".

ההיסטוריון היהודי שמעון דובנוב היה הראשון שהטיף לסוג זה של אוטונומיה לגבי יהדות הגולה (אוטונומיזם) והשקפתו זו נתקבלה על ידי המפלגה היהודית העממית, פאלקס-פארטיי שקמה בהשפעתו. מפלגה יהודית אחרת - מפלגת הפועלים הסוציאליסטית היהודית המאוחדת, קיבלה אף היא עיקרון זה ודרשה להקים פרלמנטים יהודיים שאינם מוגבלים טריטוריאלית ולהם תהיה סמכות החלטה בעניינים מדיניים וכלכליים הנוגעים ללאום היהודי. מאידך, פרלמנטים אלו יעסקו גם בחינוך וריכוז נושא ההגירה היהודית לטריטוריה לאומית יהודית עתידית, אם וכאשר זו תקום. היות שזו הייתה השקפה דו-שלבית שבסופה הקמת ישות מדינית-טריטוריאלית יהודית, היא לא עמדה בסתירה לציונות ועל כן גם התקבלה על ידי חלק מהארגונים הציוניים כמו פועלי ציון.

אוטונומיה מסוג זה הוקמה באוקראינה ב-1918 שבה מונה גם שר לענייני היהודים אך זה לא מנע את הפרעות הקשות ביהודים והיא בוטלה כעבור כשנה וחצי. ב-1924 הוקמה אוטונומיה דומה בליטא, עם שר לענייני יהודים ומועצה לאומית יהודית (נאציונלראט). היא בוטלה בשנת 1924.

לאחר פירוק ברית המועצות התייחסות למיעוט לאומי במדינות שהוקמו מבוססת על עקרונות אוטונומיה פרסונלית. בסיס חוקתי לכך אושר בליטא בשנת 1989, בלטביה בשנת 1991, באוקראינה בשנת 1992, באסטוניה והונגריה בשנת 1993 וברוסיה בשנת 1996.

==לקריאה נוספת==
* אנציקלופדיה למדעי החברה, הוצאת ספרית פועלים והוצאת הקיבוץ הארצי השומר הצעיר, 1963, עמודה 48

קטגוריה:פוליטיקה של זהויות
Ne me quitte pas

Ne me quitte pas ("נה מה קיט פָּה" – בצרפתית: "אל תעזבי אותי") הוא שיר (שאנסון) בצרפתית משנת 1959 מאת הזמר-יוצר הבלגי ז'אק ברל. לשיר גרסאות כיסוי מרובות בצרפתית, וכן בשפות רבות נוספות, בהן אנגלית ("If You Go Away") ועברית (מהן ידועה במיוחד "אל תלכי מכאן", בתרגומה של נעמי שמר ובביצוע יוסי בנאי).

== היסטוריה ==
ז'אק ברל הקליט את השיר לראשונה ב-11 בספטמבר 1959. ב-1961 הקליט גרסה נוספת בשפה הפלמית (ניב של הולנדית המדובר בבלגיה) בשם "Laat Me Niet Alleen". ב-1972 הקליט את השיר מחדש והכניסו לאלבום בעל אותו שם.

השיר נכתב לאחר שברל "נזרק" על ידי פילגשו, סוזן גבריאלו (זיזו), לאחר שזו הושפלה ונעצבה בגללו; זיזו הייתה בהיריון מברל והפילה לאחר שברל סירב להכיר בעובר כילדו ולהיות אביו בעתיד.

נינה סימון ביצעה גרסת כיסוי ידועה באלבוה I Put A Spell On You (1965). השיר שימש גם את הבמאי פדרו אלמודובר בסרטו השישי, "חוק התשוקה".
בישראל מוכר השיר בין היתר כשיר הפתיחה בסדרת הטלוויזיה הישראלית "הבורגנים", בגרסתו האוריינטלית של הזמר הצרפתי ממוצא אלג'יראי פוֹדל (Faudel).

== גרסאות כיסוי בולטות ==
* 1961: ברברה
* 1965: נינה סימון
* 1970: ויקי לאנדרוס – ברל ביקש מלאנדרוס לשיר את השיר לאחר שנפגשו באולפן טלוויזיה צרפתי.
* 1974: ג'יליולה צ'ינקווטי
* 1987: מאיסה מטאצו, בסרט חוק התשוקה.
* 1988: ז'ולייט גרקו
* 1988: סטינג בסיבוב ההופעות של האלבום Nothing Like the Sun.
* 1995: איזבל אוברה
* 2001: נטשה אטלס
* 2002: אוטה למפר
* 2003: פאודל (הגרסה הייתה שיר הפתיחה של הסדרה הישראלית "הבורגנים").

=== גרסאות כיסוי בולטות בעברית ===
* 1976: דני גרנות שר את השיר "אנא אל תלכי" בתרגומה של דפנה אילת, באלבומו "שקיעות נשים וכל השאר".
* אמצע שנות ה-80: דני רובס (בדמות ג'ימי אוחנה, במסגרת תוכנית הרדיו "מה יש") מבצע את גרסת הפארודיה "תנקי ת'פח".
* 1985: יוסי בנאי שר את "אל תלכי מכאן", בתרגום של נעמי שמר, מתוך אלבומו אם נדע לאהוב – משירי ז'אק ברל.
* 2001: ריטה ורמי קלינשטיין שרים את גרסת הכיסוי של יוסי בנאי בסבב ההופעות שלהם.
* 2006: אפרת גוש שרה את השיר בתרגום של ברק פלדמן במסגרת תוכנית הטלוויזיה "מרגיש בבית".
* 2008: איתי פרל כותב שיר המבוסס על זה המקורי.
* 2009: שלומי שבן מבצע את השיר בתרגום של דורי מנור, תחת השם "אל תלכי עכשיו". השיר נכלל באלבומו של שבן "מגדל הפזמון".
* 2010: דיאנה גולבי שרה את השיר בתרגומו של ברק פלדמן במסגרת התוכנית "כוכב נולד".
* 2011: מירי מסיקה שרה את התרגום של נעמי שמר בהופעה אקוסטית בזאפה.
* 2020: מאיה בלזיצמן ומתן אפרת שרים את התרגום של נעמי שמר באלבום "indoors"

== קישורים חיצוניים ==

* [http://home.planet.nl/~terli043/Brel/ne_me_quitte_pas.htm מילות הפזמון "Ne Me Quitte Pas" במספר שפות]

תרגומים לעברית:
* תרגום חלקי מאת ד' סלונים: 

ביצועים בעברית:
* 
* 

קטגוריה:שירי 1959
קטגוריה:ז'אק ברל
קטגוריה:שירים בצרפתית
קטגוריה:נשים בשירה
קטגוריה:שירי אהבה
קטגוריה:שירים על פרידה
המרכז האקדמי הישראלי בקהיר

המרכז האקדמי הישראלי בקהיר הוא מרכז מחקרי-תרבותי אשר פועל בקהיר משנת 1982, בחסות האקדמיה הלאומית הישראלית למדעים.

== אודות המרכז ==
המרכז הוקם בשנת 1982, כחלק מהסכם השלום בין ישראל למצרים, בחסות החברה המזרחית הישראלית (כיום האגודה הישראלית ללימודי המזרח התיכון והאסלאם) והאקדמיה הלאומית הישראלית למדעים, ומנהלו הראשון היה הפרופסור שמעון שמיר, אשר שימש בתפקיד שלוש שנים. לפי ההסכם מצרים הייתה אמורה להקים מרכז דומה בישראל, אולם עד היום טרם עשתה זאת.

מטרת המרכז היא לקדם את שיתוף הפעולה התרבותי והאקדמי בין ישראל למצרים. בין השאר עוסקים בעזרה לחוקרים ולסטודנטים מצרים הלומדים עברית, יהדות ותולדות ישראל ובתרגום ספרות ומחקר בעברית לערבית בניב מצרי. המרכז מקיים באופן תדיר מפגשים והרצאות עם אושיות תרבות ואקדמיה ישראליות מרכזיות. במרכז קיימת ספריה גדולה המתמקדת בעיקר בהיסטוריה ובתרבות של ישראל, ביהדות, בלשון ובספרות עברית. כמו כן פועל המרכז במטרה להנציח ולתעד את תרבותם ומורשתם של קהילת יהודי מצרים. בראש המרכז עומד מאז 2006 הפרופסור גבי רוזנבאום. המרכז שוכן במבנה בשכונת דוקי שברובע גיזה בקהיר, סמוך למלון שרתון קהיר.

עם פרוץ ההפיכה במצרים בחודש ינואר 2011, הוחזר לישראל ראש המרכז, הפרופסור גבריאל רוזנבאום, המנהל אותו נכון לשנת 2013, בעיקר מישראל.

בשנת 2016 פרסם שמעון שמיר ספר על תולדות המרכז.
== ראשי המרכז ==
* פרופ' שמעון שמיר (1984-1982)
* פרופ' גבי ורבורג (1986-1984)
* פרופ' אשר עובדיה (1989-1986)
* פרופ' יוסף גינת (1992-1989)
* פרופ' עמנואל מרקס (1996-1992)
* פרופ' ששון סומך (1997-1996)
* ד"ר יוסי אמיתי (2001-1997)
* פרופ' דוד קושניר (2003-2001)
* פרופ' שריאל שליו (2006-2003)
* פרופ' גבי רוזנבאום (2006-)
==ביקורת==
העיתונאי בני ציפר טען ב-2009, שהמרכז הוא בועה מבוצרת עם סידורי ביטחון מופרזים שיצרו לישראל דימוי של כוחניות אכזרית. המרכז לרוב לא הצליח לייצור שיתוף פעולה עם אנשי אקדמיה מצרים או אנשים שרצו ללמוד על ישראל והתרבות הישראלית.
==לקריאה נוספת==
* אלי פודה (עורך), "רב שיח: תרומתו של המרכז האקדמי הישראלי בקהיר ליחסי ישראל-מצרים במלאת עשרים שנה לייסודו (2002-1982)", בתוך: המזרח החדש כרך מז, תשס"ח.
* שמעון שמיר, "עלה טרף - סיפור המרכז האקדמי הישראלי בקהיר", ההוצאה לאור של אוניברסיטת תל אביב, 2016

== קישורים חיצוניים ==
* [http://www.academy.ac.il/RichText/GeneralPage.aspx?nodeId=792 אודות המרכז האקדמי הישראלי בקהיר] באתר האקדמיה הלאומית הישראלית למדעים
* 
* 
* 
* 
==הערות שוליים==

קטגוריה:יחסי ישראל–מצרים
קטגוריה:קהיר: מבנים
קטגוריה:מכוני מחקר בישראל
רובה רוס

רובה רוֹס (מאנגלית: Ross rifle), שנקרא בישראל בראשית שנות המדינה רובה קנדי, הוא רובה בעל מנגנון בריח בקליבר 0.303 אינץ', בדומה ללי אנפילד הבריטי, הדומה לו במאפייניו. הרובה יוצר בקנדה מ-1903 ועד אמצע מלחמת העולם הראשונה ושימש כרובה התקני של חייל החי"ר הקנדי במלחמת העולם הראשונה, עד שהוחלף בשל תקלות וקושי תפעולי בקרב. הוא פעל היטב כרובה צלפים אך בתנאי מלחמת החפירות נתגלו בו בעיות טכניות רבות שחייבו את החלפתו.
רובה רוס

==היסטוריה==
בעת מלחמת הבורים סירבה בריטניה לתת לקנדה רישיון ייצור לרובי לי אנפילד על אדמת קנדה. לפיכך הציע הרוזן והממציא הסקוטי צ'ארלס רוס רובה דומה, פרי המצאתו. הרובה, שהיה דומה ללי אנפילד, נבדל ממנו בכך שהיה קל ממנו בכ-400 גרם והחזרת הבריח לאחר ירי לא חייבה רבע סיבוב, מה שאיפשר קצב אש גבוה יותר, טווח הנשק היה גדול יותר מזה של הלי אנפילד וכוח העצירה שלו גבוה יותר. גם הפירוק וההרכבה שלו היו מהירים ופשוטים יותר. הייצור החל ב-1903 ו-1,000 הרובים הראשונים נמסרו למשטרה הרכובה המלכותית של קנדה. ברובה נמצאו ליקויים רבים וב-1905 נוצר מודל 2 (Mark II), פיתוח הרובה נמשך ושוכלל במהלך השנים. עם זאת, הרובה לא נוסה באופן אינטנסיבי בתנאי קרב.

בשנת 1915 צוידו כל חיילי חיל המשלוח הקנדי למלחמת העולם הראשונה ברובי רוס מודל 10 (Mark III). במהלך הקרבות ובפרט בקרב איפר השני התגלה חוסר התאמתו של הנשק לתנאי המלחמה. כמויות הליכלוך בשוחות גרמו למעצורים בנשק. החזרת הבריח למקומו לאחר פירוק לצורך ניקוי שגרתי לא חייבה נעילה וכך קרה לא פעם שהבריח החוזר פגע בעוצמה רבה בחייל, דבר שגרם פגיעות רבות ואף מקרי מוות. גם כידון הרובה לא חוזק היטב ונטה ליפול במהלך ירי. חיילים בעלי תושייה לקחו את רובי הלי אנפילד של עמיתיהם הבריטים ההרוגים.

עם זאת, שר ההגנה הקנדי, סם יוז (Sam Hughes), התעקש שעל החיילים להשתמש בנשק הקנדי. בקרב על הסום פקד מפקד החזית, דאגלס הייג שכל רובי הרוס של הלוחמים יוחלפו בלי אנפילד. שר ההגנה סירב להודות שקיימים פגמים ברובה רוס ולא סייעו השתדלויותיהם של מפקדי הכוחות הקנדיים ובכירים שונים, עד שראש הממשלה רוברט בורדן נאלץ למנות שר ייעודי לכוחות מעבר לים, כדי לעקוף את יוז ולאפשר את אספקת הרובים. 

רובה רוס המשיך לשמש באמונים. רובי רוס נשלחו גם למחנות אימונים בארצות הברית כדי לשחרר רובי ספרינגפילד לטובת הלוחמים הקנדיים.

במלחמת העולם השנייה שימשו רובי רוס כוחות עורפיים קנדיים, כחיל המשמר ומשמר החופים. כמו כן שימשו מתנדבים מבוגרים שסיירו בערי בריטניה במהלך המלחמה (במתכונת של משמר אזרחי) ואף כוחות של ברית המועצות. בעת מלחמת העצמאות נרכשו רובי רוס על ידי ההגנה ונקראו "רובים קנדיים".

==נתונים==
קליבר - 7.7 מילימטר ( 0.303 בריטי)<br />
מנגנון - בריחי, ירי בודדת בלבד<br />
אורך - 1.32 מטר<br />
משקל - 3.9 ק"ג<br />
אורך קנה - 71.1 סנטימטר<br />
מחסנית - חיצונית, 5 כדורים

==לקריאה נוספת==
<div style="direction: ltr;">
* Phillips, Roger F., François J. Dupuis and John A. Chadwick, The Ross Rifle Story 
* Phillips, R., Knap, J. Jerome, Sir Charles Ross And His Rifle 
</div> 
==קישורים חיצוניים==

* [http://www.firstworldwar.com/atoz/rossrifle.htm רובה רוס באנציקלופדייה מלחמת העולם הראשונה] 
==הערות שוליים==

קטגוריה:רובים בריחיים
קטגוריה:נשק קל במלחמת העולם השנייה
קטגוריה:נשק קל במלחמת העולם הראשונה
קטגוריה:אמצעי לחימה במלחמת העצמאות
קטגוריה:קנדה במלחמת העולם הראשונה
קטגוריה:אמצעי לחימה קנדיים
אי תעתוע

[[מפת צנו משנת 1558 המראה את פריסלנד – אי תעתוע באוקיינוס האטלנטי]]
מפה של דרום אמריקה משנת 1808, שבה מופיעים "[[איי אורורה" - קבוצת איי תעתוע בדרום האוקיינוס האטלנטי]]
תופעת אי תעתוע או אי פנטום היא מצב בו אנשי המקצוע האמינו בקיומו של אי כלשהו, למרות שאי זה לא התקיים במציאות. במקרים קיצוניים, היו איי תעתוע שנחשבו לקיימים במשך תקופה של מאות שנים ואפילו הופיעו במפות הימיות. תופעת איי תעתוע אינה נדירה. איים כאלה "התגלו" על ידי מלחים לאורך ההיסטוריה.

==סיבות לתופעה==

לעיתים מדובר באיים שאכן לא נודעו קודם לכן, ואכן התגלו, אולם בשל טעות ניווט סומנו במקומות שגויים במפות. במקרים אחרים מדובר היה באיים ידועים, אשר בשל טעויות ניווט יורדי הים זיהו אותם כתגלית חדשה במקומות אחרים ממקומם האמיתי. לדוגמה, האי פיפס היה למעשה אחד מאיי פוקלנד אשר זוהה בטעות במקום שגוי, וסומן במפות במקום זה.

לעיתים, איי תעתוע הנגלים למלחים הם למעשה קרחונים, עננים נמוכים או ערפילים, או אשליה אופטית. כך, לדוגמה, האי דרום גרילנד החדש, שהתגלה בים ודל בשנת 1823, לא נצפה עוד מאז, וככל הנראה היה מיראז' עליון, אף שיש הסבורים שמדובר בקרחון.

הסבר אחר לתופעה הוא שישנם איים הקיימים רק לפרק לזמן קצר. איים כאלה עשויים מדיונות חול הנשחקות במהלך השנים עם הגלים ונעלמות, או כי איים שוקעים בעקבות רעידות אדמה או פעילות געשית.

לעיתים, איי תעתוע המופיעים במפות הם פרי זיוף. דוגמה לכך הם איי פליפו ופונטשרטריין, המופיעים במפות של ימת סופיריור. איים אלה אינה קיימים וככל הנראה לא היו קיימים מעולם, ורישומם במפות נועד לשכנע את המרקיז לואי פליפו, מרקיז לה ורילייר ורוזן דה פונטשרטריין (Louis Phélypeaux, marquis de La Vrilliere, comte de Pontchartrain), שהיה שר רב השפעה בממשלת צרפת, לממן מסעות חקר נוספים באזור. גם השונית מריה תרזה שבאוקיינוס השקט היא אי פנטום, ולמרות זאת, עד היום יש מפות ואטלסים המדפיסים אותה.

==קישורים חיצוניים==

* [https://web.archive.org/web/20070828223711/http://www.themaphouse.com/specialistcat/mythical/mythical.html איי תעתוע, אתר The Map House]
* [https://web.archive.org/web/20131023144815/http://tech.walla.co.il/?w=%2F4%2F2589363 Google Earth מציגה: האי שלא היה, אסף לבנון, מערכת וואלה! 2012]

*
קטגוריה:מקומות בדיוניים
קטגוריה:מפות
האי פיפס

האי פיפס על מפה מ[[המאה ה-18.]]
האי פיפס (באנגלית: Pepys Island) הוא אי תעתוע אשר בעבר סברו כי הוא ממוקם כ-390 קילומטרים צפונית לאיי פוקלנד. האי התגלה לראשונה על ידי אמברוז קוולי בשנת 1684 וסומן בהתאם במפות. האי נקרא על שם סמיואל פיפס, מזכיר הימייה האנגלי באותה עת.

מספר מסעות חקר ניסו לזהות את האי במהלך המאה ה-18. ג'ון ביירון זיהה את האי עם האי הצפוני ביותר באיי פוקלנד, אולם חוקרים אחרים ובהם לואי-אנטואן דה בוגינוויל, ג'ורג' אנסון וקפטן ג'יימס קוק המשיכו לחפש את האי עד שנות ה-80 של המאה ה-19, עת התבררה טעות הניווט של קוולי, אשר ככל הנראה זיהה בטעות את אחד מאיי פוקלנד.

==קישורים חיצוניים==
*[http://www.themaphouse.com/SpecialistCatalogues/MythicalIslands.aspx האי פיפס]
*[http://southseas.nla.gov.au/biogs/P000384b.htm האי פיפס באתר "המדריך לאיי הים הדרומי"]
*B. M. Chambers C.B. [http://www.tandfonline.com/doi/abs/10.1080/00253359.1933.10655725 Where was PEPYS ISLAND? A Problem in Historical Geography]. The Mariner's Mirror, Volume 19, Issue 4, 1933. Published online: 22 Mar 2013
*

קטגוריה:איי פוקלנד
קטגוריה:איי תעתוע
ספריית פיפס

[[תחריט המתאר את בניין הספרייה מתוך ספרו של צ'ארלס נייט: "Old England: A Pictorial Museum" משנת 1845.]]
ספריית פיפס (באנגלית: Pepys Library) היא ספרייה הממוקמת במכללת מודלין באוניברסיטת קיימברידג' בעיר קיימברידג' שבאנגליה. הספרייה ממוקמת בקומה הראשונה של בניין ייעודי הנקרא על שמה "בניין פיפס".

מקורה של הספרייה באוספיו של סמיואל פיפס, אשר הוריש אותם למכללה בצוואתו משנת 1703.

בצוואתו הורה פיפס כי אוספו בן 3,000 הספרים ישמר בארונות שהוכנו עבורו (ואשר פיפס הוריש למכללה), וכי לא יוספו ספרים לאוסף ולא יגרעו ממנו. עוד הורה פיפס בצוואתו כיצד יסודרו הספרים בספרייה.

האוספים כוללים את יומניו של פיפס המפרטים את חוויותיו מהמגפה הגדולה ומהשרפה הגדולה של לונדון, וכן תרשימי ספינות הצי המלכותי שנאספו על ידו בעת שהיה שר הימיה, ועותק מקורי של ספרו של אייזק ניוטון - "היסודות המתמטיים של פילוסופיית הטבע" אשר יצא לאור בעת שפיפס היה נשיא החברה המלכותית.

==מבנה הספרייה==
מבנה הספרייה תוכנן ככל הנראה לפני שנת 1640 אולם הושלם בשנת 1700. תוכנית המבנה המקורית הייתה צנועה יותר, אולם עברה שינויים על ידי האדריכל רוברט הוק בשנת 1677. המבנה הוקם בסיוע תרומות של פרופסור ג'ייס דופורט, אשר הוריש את ספריו במותו בשנת 1679 למכללה. ספרים אלה הוחזקו במבנה עד שנת 1834.

פיפס תרם מספר פעמים למימון הבנייה, אולם באותה עת טרם הביע את תוכניתו לתרום את ספרייתו למכללה. רק בצוואתו משנת 1703, אשר הוקראה לאחר מותו, התגלה רצונו לתרום את הספרים. 

שינוי התוכנית בא לידי ביטוי בהבדל בין חזית המבנה לחלקו האחורי. בעוד שחלקו האחורי של המבנה בנוי בסגנון יעקבני כפרי, חזית המבנה בנויה בסגנון נאו קלאסי.

על חזית המבנה כתובת משנת 1724: 'Bibliotheca Pepysiana 1724' (בלטינית: ספריית פיפס) המציינת את מועד הגעת ספרייתו של פיפס למבנה. מעל הכתובת שלט האצולה של פיפס והמוטו שלו: Mens cujusque is est quisque. משני צידי הכתובת שני שלטי אבירים של תורמים אחרים של המכללה (אשר לא תרמו לבניית המבנה): סר כריסטופר רן (משמאל הכתובת) ופיטר פקארד (מימין).

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אוניברסיטת קיימברידג'
פיפס
מלחמת רוסיה–פולין (1605–1618)

מלחמת רוסיה–פולין, הייתה מלחמה בין רוסיה הצארית לאיחוד הפולני ליטאי שהתרחשה בין השנים 1605–1618.

רוסיה סבלה מתקופת הצרות לאחר מותו של פיודור הראשון ב-1598, שבמהלכה סבלה מחוסר יציבות פוליטית ומאבק ירושה אלים עם ירידתה של שושלת רוריק מהשלטון. אצולת השלכטה הפולנית ביקשה לנצל את תקופת הצרות ברוסיה, להשפיע על אצילי בויאר ולהתערב בסכסוך הפנים רוסי לטובת דמיטרי הכוזב ונגד בוריס גודונוב ווסילי שויסקי. באופן רשמי בשנת 1605 האיחוד הפולני-ליטאי לא היה במצב מלחמה עם רוסיה ומצב מלחמה הוכרז רק בשנת 1609.

בתחילת המלחמה הכוחות הפולנים נחלו מספר הצלחות ונסיך פולני אף הוכרז כצאר רוסי. ב-1610 ניצחו הפולנים בקרב קלושינו. הצבא הרוסי נמלט משדה הקרב ולמעשה לא היה יכול להמשיך במאבק המזוין. תוך זמן קצר וסילי שויסקי סולק מהשלטון. השלטון הועבר למועצה בויארית שנשבעו למלך פולין ונתנו לסטניסלאב ז'ולקבסקי להיכנס למוסקבה. וסילי שויסקי ואחיו הועברו לוורשה. לאור הרצון של זיגמונט השלישי, מלך פולין למשול ברוסיה בעצמו, התומכים הרוסים עזבו את הפולנים, הם גורשו ממוסקבה ובסופו של דבר המטרות של המלחמה מצד פולין לא הושגו.

==ראו גם==
* קרב קלושינו

==קישורים חיצוניים==

קטגוריה:מלחמות רוסיה
קטגוריה:מלחמות פולין
קטגוריה:רוסיה הצארית: היסטוריה צבאית
מהירות פאזה

הנקודה האדומה נמצאת בפאזה קבועה ונעה במהירות הפאזה
מהירות הפאזה של גל היא הקצב שבו מופע הגל מתקדם במרחב.

גל הוא פונקציה של הזמן והמרחב המקיימת את משוואת הגלים: <math>\ \frac{\partial^2 }{\partial t^2} \psi(t,\vec{r}) = v_p^2 \ \nabla ^2 \psi(t,\vec{r}) </math>.

מכך נובע שגל הוא פונקציה של המרחב שמשתנה בזמן כך שהיא שומרת על צורתה אך ערכיה נשמרים בנקודות במרחב שנעות במהירות קבועה ששווה ל-<math>\, v_p</math>. זוהי מהירות הפאזה - מהירות התקדמות הגל.

הגל הפשוט והנפוץ ביותר הוא גל מישורי. אם נסמן את אורך הגל ב <math>\lambda</math> ואת זמן המחזור ב T, הגל תואר על ידי המשוואה: <math>y = A \sin( \omega t - kx) \,</math>, כאשר <math>\omega = \frac{2 \pi}{T}</math> נקראת התדירות הזוויתית של הגל, ו-<math>k = \frac{2 \pi}{\lambda}</math> נקרא מספר הגל. זוהי פונקציית סינוס במימד אחד, שהפאזה שלו משתנה כך שנקודות שוות פאזה נעות בכיוון החיובי במהירות קבועה. מהירות זו שווה לאורך הגל חלקי זמן המחזור: <math>v_\mathrm{p} = \frac{\lambda}{T}</math>, או באופן שקול ליחס בין התדירות הזוויתית לבין מספר הגל (הנקרא יחס הנפיצה): <math>v_\mathrm{p} = \frac{\omega}{k}</math>.

עבור גל אלקטרומגנטי בריק, מהירות הפאזה היא מהירות האור c, והיא שווה גם למהירות החבורה. אולם בתווך דיספרסיבי, מהירות הפאזה של גל תלויה בתדירות שלו והיא אינה בהכרח שווה למהירות החבורה. מקדם השבירה של חומר מוגדר כיחס בין מהירות האור בריק לבין מהירות הפאזה של האור בחומר: <math>n = \frac{c}{v_{\mathrm {p}}}</math>.

במקרים מסוימים מהירות הפאזה של גל אלקטרומגנטי יכולה להיות גדולה ממהירות האור בריק, וזאת מבלי לסתור את תורת היחסות הפרטית, משום שמהירות ההעברה של מידע היא מהירות החבורה ולא מהירות הפאזה. מהירות הפאזה של פונקציית גל (או של גל דה ברויי) גם היא יכולה להיות גדולה ממהירות האור משום שאינה מעבירה מידע.

==ראו גם==
* מהירות חבורה
* חבילת גלים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:גלים
fr:Vitesse d'une onde#Vitesse de phase
nl:Voortplantingssnelheid#Fase- en groepssnelheid
קוטופקסי

קוטופקסי (בספרדית: Cotopaxi) הוא הר געש פעיל הממוקם כ-45 ק"מ דרומית לקיטו, אקוודור. זהו ההר השני בגובהו באקוודור, מגיע לגובה של 5,897 מ'. יש לו מבנה סימטרי של חרוט המתרומם מרמה בגובה 3,800 מ' ורוחב של 23 ק"מ בבסיסו. לקוטופקסי יש אחד הקרחונים המעטים בקו המשווה הקיימים בעולם המתחיל בגובה 5,000 מ'. ביום בהיר ניתן להבחין בו בקלות מקיטו. הוא שייך לשרשרת הרי הגעש הנמצאים סביב הלוח הפסיפי הידועה בתור טבעת האש. לשם ההר פירושים שונים בשפות שונות: בקצ'ואה פירושו "מבול של אש", בקאריב פירושו "מלך המוות", בקאיאפה פירושו "קולר בוער" ו"כס מלכות הירח" בשפת האינדיאנים המקומיים.

==היסטוריה של ההר==
ההר כובד כ"מקום קדוש" על ידי אינדיאנים תושבי המקום עוד לפני תקופת האינקה במאה ה-15. סגדו לו כ"מביא הגשם" כערובה לפוריות האדמה ובו זמנית פסגתו נחשבה למקום מושב האלים.

האירופאי הראשון שניסה לטפס לפסגה היה אלכסנדר פון הומבולדט ב-1802, אך הוא הגיע רק עד לגובה של 4,500 מ'. ב-27 בנובמבר 1872 הגיעו אירופאים בפעם הראשונה לפסגה. כיום חברות תיירות רבות מציעות את שירותן בטיפוס ההר הכולל נסיעה עד לגובה 4,300 מ' וטיפוס לבקתה הראשונה בגובה 4,800 מ'. הטיפוס נחשב לטיפוס קל יחסית בדרגה (F/PD). כמו כן החברות מציעות טיפוס עד לבקתה הראשונה וירידה באופניים לאורך כל המדרון.

==פעילות געשית==
הקוטופקסי הוא אחד מהרי הגעש הפעילים הגבוהים בעולם. טענות שזהו הר הגעש הפעיל הגבוה ביותר אינן נכונות שכן הר הגעש ליוליאקו השוכן בגבול ארגנטינה וצ'ילה גבוה ממנו ונרשמו בו פעילויות געשיות למרות שמידת פעילותו שנויה במחלוקת.

למעלה מחמישים התפרצויות מתועדות מאז 1738. מספר רב של עמקים נוצרו מזרימת הבוץ המקיפה את ההר. הדבר מהווה סכנה חמורה לאוכלוסייה, למבנים ולשדות שסביב ההר.

הסכנה הגדולה ביותר בהתפרצות אלימה של ההר תהיה זרימת הקרח מהקרחון. פיצוץ גדול עלול להחריב את כל היישובים בפרברי קיטו, אזור המאוכלס בכמיליון תושבים. עיר נוספת הנמצאת בסכנה היא לטקונגה הממוקמת דרומית להר.

==קישורים חיצוניים==

* 
<gallery>
תמונה:Cotopaxi Volcano dem.jpg|תצלום של הר הגעש באדיבות NASA
תמונה:PanoCratère2.jpg|תמונה פנורמית של המכתש
תמונה:MajorVolcanoesInEcuador-USGS.gif|מפה המראה את הרי הגעש באקוודור
תמונה:Cotopaxi and ruminahui.jpg|הקוטופקסי כפי שנראה מהקוראזון
תמונה:Cotopaxi_Illinizza.jpg|הקוטופקסי כפי שנראה מהאיליניזה
</gallery>

==הערות שוליים==

קטגוריה:אקוודור: הרי געש
קטגוריה:הרי האנדים
פעולה פרימיטיבית

בתורת החבורות, פעולה פרימיטיבית היא פעולה על קבוצה שבה אף חלוקה לא טריוויאלית אינה נשמרת. פעולה שאינה פרימיטיבית אפשר לפרק לחלקים - הפעולה על רכיבי החלוקה, והפעולה בתוכם - ולכן פעולות פרימיטיביות נחשבות קשות יותר לטיפול. בפעולה שאינה פרימיטיבית, מרכיבי הפעולה נקראים בלוקים. 

לדוגמה, פעולת החבורה על עצמה על ידי כפל משמאל אינה פרימיטיבית (אלא אם החבורה ציקלית מסדר ראשוני), משום שהפעולה שומרת על החלוקה של החבורה לקוסטים של תת-חבורה. הפעולה של חבורה <math>G</math> על הקוסטים <math>G/H</math> היא פרימיטיבית אם ורק אם <math>H</math> תת-חבורה מקסימלית. 

מספר הפעולות הפרימיטיביות על קבוצות בגודל <math>n=2,3,4,...,20</math> הוא 1,2,2,5,4,7,7,11,9,8,6,9,4,6,22,10,4,8,4, בהתאמה. רוברט קרמייקל שמיין את הפעולות האלה ב-1937 מציין שמ-22 הפעולות הפרימיטיביות מדרגה 16, כולן פרט לפעולת החבורה הסימטרית וחבורת התמורות הזוגיות הן תת-חבורות של החבורה האפינית על המרחב ה-4-ממדי מעל השדה הסופי <math>\mathbb{F}_2</math>. 

כל פעולה 2-טרנזיטיבית היא פרימיטיבית, וכל פעולה פרימיטיבית היא טרנזיטיבית. 

אם <math>G</math> חבורת תמורות פרימיטיבית מדרגה <math>n</math> שאינה מכילה את <math>A_n</math>, 
Wielandt ו-Praeger-Saxl הוכיחו ש-<math>|G| \leq 4^n</math>. את החסם הזה אפשר לשפר: אם החבורה פרימיטיבית ואינה 2-טרנזיטיבית אז הסדר אינו עולה על <math>e^{4 \sqrt{n} \log^2(n)}</math>, ועבור החבורות ה-2-טרנזיטיביות קיים קבוע <math>c</math> כך ש- <math>|G|\leq e^{c \log^3(n)}</math>
(L. Pyber). לפי משפט Wielandt, תת-החבורה הפרימיטיבית היחידה של חבורת התמורות הסופיות <math>S_{\infty}</math> היא תת-החבורה של התמורות הזוגיות.

== מקורות ==
<div style="direction: ltr;">
* Roney-Dougal, Colva M. The primitive permutation groups of degree less than 2500, Journal of Algebra 292 (2005), no. 1, 154–183. 
* The [http://www.gap-system.org GAP] [http://www.gap-system.org/Datalib/prim.html Data Library "Primitive Permutation Groups"].
* Carmichael, Robert D., Introduction to the Theory of Groups of Finite Order. Ginn, Boston, 1937. Reprinted by Dover Publications, New York, 1956.
* [http://mathworld.wolfram.com/PrimitiveGroupAction.html Rowland, Todd; Primitive Group Action. MathWorld--A Wolfram Web Resource, created by Eric W. Weisstein.]
* Laszlo Babai, (Invent. math. 65, 473-484 (1982. 
</div>

==קישורים חיצוניים==
* 

קטגוריה:תורת החבורות
Sounds of the Universe

Sounds of the Universe (צלילי היקום) הוא אלבום האולפן באורך-מלא ה-12 של להקת המוזיקה האלקטרונית הבריטית דפש מוד, שיצא באפריל 2009.

כמו באלבום הקודם, 3 שירים באלבום נכתבו על ידי דייב גהאן (ביחד עם כריסטיאן אגנר ואנדרו פילפוט). 

האלבום כבש את פסגות המכירה של 19 מדינות (בהן ישראל). 

האלבום מלווה סיבוב הופעות העולמי, Tour of the Universe, שכולל 102 הופעות ברחבי העולם.

== רשימת שירים ==
<div style="text-align: left; direction: ltr; margin-left: 1em;">
{|border=0
|-
|
#In Chains - 6:53
#Hole to Feed - 3:59 
#Wrong - 3:13
#Fragile Tension - 4:09
#Little Soul - 3:31
#In Sympathy - 4:54
#Peace - 4:29
#Come Back - 5:15
#Spacewalker - 1:53
#Perfect - 4:33
#Miles Away / The Truth Is - 4:14
#Jezebel - 4:41
#Corrupt - 5:04
|}
</div>

*כל השירים נכתבו על ידי מרטין גור למעט Hole to Feed, Come Back, Miles Away / The Truth Is שנכתבו על ידי דייב גהאן, כריסטיאן אייגנר ואנדרו פילפוט. 
*כל השירים מבוצעים על ידי דייב גהאן למעט Jezebel שמבוצע על ידי מרטין גור ו- Little Soul שהוא דואט של שניהם.

== סינגלים ==

== Tour of the Universe ==
Tour of the Universe הוא השם שניתן לסיבוב ההופעות לקידום האלבום. הסיבוב נפתח באצטדיון רמת גן ב-10 במאי 2009, אל מול 50,000 מעריצים ישראלים. 
הופעת הבכורה אמנם התרחשה בישראל, אך ארבעה ימים לפני כן, ב-6 במאי 2009, התקיימה הופעת חימום בלוקסמבורג. 
יומיים לאחר פתיחת סיבוב ההופעות, אושפז דייב גהאן באתונה, שם הייתה אמורה להיות ההופעה הבאה של הלהקה, לאחר שחש ברע. אובחן אצלו גידול סרטני ממאיר בשלפוחית השתן, מה שגרם לביטול של כ-10 הופעות במדינות אירופה שונות ודחייה של 5 הופעות נוספות. 
מעבר לכך, הלהקה ביטלה 7 הופעות נוספות במהלך הסיבוב מסיבות שונות.
הסיבוב, למעט ההופעות שבוטלו, כלל 102 הופעות ברחבי העולם, בלמעלה מ-34 מדינות. סך הכל צפו בסיבוב ההופעות למעלה מ-2,348,819 צופים.

=== סט ליסט ההופעה ===
פלייליסט ההופעות ב-Tour of the Universe הוא המגוון ביותר מימי הלהקה. הפלייליסט כולל שירים מכל אלבומי הלהקה, למעט Speak & Spell, A Broken Frame ו- Construction Time Again.
הסיבוב התחיל כאשר נוגנו בו 7 שירים מתוך האלבום "Sounds of the Universe", אך בהדרגה מספר השירים מתוכו הצטמצם ל-4. האלבום שמתוכו נוגנו הכי הרבה שירים (חוץ מהאלבום הנוכחי) הוא Violator - כשישה שירים.
מהופעה להופעה משתנה מדי פעם סדר השירים ולעיתים מושמטים שירים מסוימים וכמו כן השירים המתחלפים. 
בסך הכל נוגנו 38 שירים מתוך רזומה הלהקה.

== קישורים חיצוניים ==
* 

* 
* 
* 

קטגוריה:אלבומי 2009
קטגוריה:אלבומי דפש מוד
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הדני
אסטריסק

אסטריסק (באנגלית: Asterisk) היא תוכנה חופשית למרכזיית טלפוניה. היא משמשת הן לטלפוניית IP והן לחיבור ל־PSTN.

מקור השם הוא במילה האנגלית לתו כוכבית (*). שהוא אחד המקשים על לוח הטלפונים ומשמש לכל מיני פעולות מיוחדות. כמו כן בסביבת יוניקס התו משמש כתו "ג'וקר" שיכול להחליף כל תו אחר. אסטריסק נועדה להיות תוכנה גמישה שתוכל לעשות "כל דבר".

המתחזקת העיקרית של אסטריסק היא חברת דיג'יום, אשר נוסדה על ידי מרק ספנסר, הכותב המקורי של אסטריסק שהוא גם מחברה המקורי של Pidgin. אסטריסק מפותחת בעיקר על לינוקס אך גם מערכות דמויות־יוניקס אחרות: FreeBSD, OpenBSD, Solaris, Mac OS X ו־NetBSD.

== יכולות ==
אסטריסק היא מרכזייה. ככזו היא יודעת לנתב שיחות, לשמור ולנתב דואר קולי, ליצור שיחות ועידה, לנהל תורים ("אנא המתן ותענה בהקדם"), ופעולות מרכזיה נוספות. ליתר דיוק, אסטריסק אינה מרכזיה אלא ערכה ליצירת מרכזיות. כלומר קל מאוד ליצור בעזרתה את המרכזיה הרצויה.

הדרך הפשוטה ביותר לתכנת את אסטריסק היא על ידי שינוי ה־dialplan שלה, כלומר - מה צריך לעשות עם כל שיחה בכל מצב נתון. יש לאסטריסק כמה דרכים לכתוב את התוכניות הזו: תוכניות פשוטות שמתארות אותה שורה אחרי שורה, תחביר דמוי C בשם AEL, וכן תוכניות קטנות בשפת לואה. לחלופין אפשר להשתמש בממשק AGI, שבו תוכנית חיצונית מדברת עם אסטריסק דרך הקלט הסטנדרטי והפלט הסטנדרטי (דומה ל־CGI, אולם יותר אינטראקטיבי). אפשר לשלוט על אסטריסק גם דרך ממשק המנהל (Manager Interface) - תוכנית מתחברת לפורט 5038, יכולה לקבל הודעות על מה שקורה במרכזיה ויכולה לשלוח פקודות לביצוע.

אסטריסק כוללת תמיכה במגוון פרוטוקולי VoIP - בראש ובראשונה SIP וכן פרוטוקול IAX (שנועד לשמש לתקשורת בין מרכזיות אסטריסק). היא תומכת בצורה סבירה גם ב־H.323, Jingle, MGCP ו־SCCP. להבדיל מתוכנות כגון SER, אסטריסק אינה פרוקסי של פרוטוקול SIP. כלומר אין מדובר ב"צינור" שמעביר את הבקשה עם מינימום שינויים. אסטריסק בנויה על מנת להתערב.

אסטריסק כוללת תמיכה בעברית. קובצי שפה בעברית אינם חלק מההפצה הרשמית אמנם ניתן להשיגם באתר קהילת המשתמשים הישראלים של המיזם.

== רישיון ==
אסטריסק מפותחת לפי תנאי רישיון GPL (גרסה 2), אולם בתוספת מספר החרגות:
* יש לאפשר שימוש בספריות OpenSSL ו־OpenH323 אשר להן רישיונות לא תואמים לרישיון ה־GPL.
* יש לאפשר לדיג'יום להרשות שימוש בתוספות קנייניות כראות עיניה.

הכנסותיה של דיג'יום נובעות בין היתר ממכירת תוספים קנייניים לאסטריסק. לדיג'ום ישנה גם גרסה קניינית של הקוד של אסטריסק. לשם כך היא דורשת מכל מי שתורם קוד לפרויקט הרשאה לשנות את רישיונו.

==קישורים חיצוניים==

* 

== הערות שוליים ==

קטגוריה:תוכנה חופשית
קטגוריה:תוכנות VoIP
קטגוריה:טלפוניה
קטגוריה:תוכנות שהושקו ב-2004
סונורה

סונורה (בספרדית: Sonora) היא אחת מ-31 מדינות מקסיקו ומיקומה בצפון-מערב מקסיקו, על שטח של 182,052 קמ"ר. סונורה מוקפת במדינות הבאות: באחה קליפורניה וים קורטז ממערב, צ'יוואווה ממזרח, סינלואה מדרום, ואריזונה שבארצות הברית מצפון. בירתה של סונורה והעיר הגדולה ביותר בה היא ארמוסיו. ערים נוספות חשובות במדינה הן: סיודד אוברגון ונוגלס.

בעבר הייתה כלכלתה של המדינה מבוססת על חקלאות, גידול בעלי חיים (בעיקר בקר) וכרייה. החל מהמאה העשרים, עברה הכלכלה להתבסס על תעשייה, תיירות וחקלאות מתועשת.

==קישורים חיצוניים==

* 
* 

קטגוריה:מקסיקו: מדינות
ארמוסיו

ארמוסיו (בספרדית: Hermosillo; בעבר: Santísima Trinidad del Pitic - השילוש הקדוש של פיטיק) היא עיר הבירה של המדינה המקסיקנית סונורה, והעיר הגדולה ביותר במדינה. ארמוסיו ממוקמת במרכז המדינה, כ-270 ק"מ מגבולה עם ארצות הברית.

== מזג אוויר ==
ארמוסיו ידועה בקיצוניותו של מזג האוויר החם שלה, והעובדה שהיא ממוקמת במדבר סונורה גורמת לכך שבמשך שלושה חודשים בשנה בארמוסיו יש בממוצע 40 מעלות צלזיוס או יותר, דבר שהופך אותה לאחת הערים החמות במקסיקו.

== יחסי חוץ ==
ארצות הברית מקיימת קונסוליה כללית בעיר, בנוסף ל-שגרירות ארצות הברית במקסיקו סיטי

== ערים תאומות ==

* 
* 

==קישורים חיצוניים==

* 

==הערות שוליים==

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו ב-1741
DNA לווייני

DNA לוויני (באנגלית: Satellite DNA) הוא DNA לא-מקודד הבנוי מקטעים ארוכים המכילים רצפים קצרים של נוקלאוטידים, רצפים החוזרים על עצמם פעמים רבות. הרצף החוזר קצר מרצף של גן ואין לו משמעות תורשתית.

חזרה מרובה של רצפים אלו גורמת לשוני בצפיפות הנוקלאוטידים של ה-DNA הלווייני לעומת ה-DNA הרגיל. כאשר ה-DNA הגנומי מסתחרר למשך זמן ממושך בחומר צפוף בו משתמשים להפרדת ה-DNA, הוא מתארגן ברצועה אחת בולטת. עם זאת, בשל הצפיפות השונה של ה-DNA הלווייני, הרצועות שלו נראות לעין במרחק קטן מהרצועה הגדולה - מה שנותן לו מראה של לוויינים - ומכאן שמו.

עד היום לא מצאו ביטוי לרצפים אלה ונראה כי הם אינם מתבטאים אף פעם. בשל כך, ואולי אף הסיבה לכך, הם נמצאים בכרומטין דחוס מאוד.

דוגמאות:
* רצף ALU באדם ובקופי האדם.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:DNA
קטגוריה:גנטיקה
Take Five

"Take Five" (מילולית: "קחו חמש", משחק המילים המרמז לביטוי נפוץ להפסקה של חמש דקות, והן למשקל של היצירה - חמישה רבעים) הוא סטנדרט ג'אז שנכתב על ידי פול דזמונד ובוצע על ידי רביעיית דייב ברובק באלבומם Time Out משנת 1959. האלבום הוקלט באולפני ההקלטות קולומביה בניו יורק בתאריכים 25 ביוני, 1 ביולי ו-18 באוגוסט 1959. שנתיים לאחר הוצאתו הפך הקטע ללהיט ונכנס למקומות גבוהים במצעדי המוזיקה. זהו סינגל הג'אז המכניס ביותר בכל הזמנים ואחד מקטעי הג'אז המוכרים ביותר.

המאפיינים הבולטים ביצירה הם ליווי קצבי של הפסנתר בשני אקורדים החוזרים על עצמם באוסטינטו, מלודיה קליטה לסקסופון המבוססת על סולם בלוז, סולו התופים והשימוש במשקל יוצא הדופן של 5/4. אף שהיצירה Take Five לא הייתה הראשונה במשקל זה, היא הייתה אחת הראשונות בארצות הברית שהגיעה להכרה ציבורית משמעותית והגיעה לחמשת הגדולים במצעד התקליטים האמריקאי.

בביצוע הפומבי הראשון של היצירה, במועדון הלילה "וילג' גייט" בניו יורק בשנת 1959, עזב כל אחד מהנגנים את הבמה בתום נגינת הקטע שלו, כמו בסימפוניית הפרידה של יוזף היידן, מכיוון שבמקורה נכתבה היצירה כדי לאפשר את הבעת יכולותיו של המתופף ברביעיית ברובק, ג'ו מורלו, במקצב של חמישה רבעים .

היצירה הוקלטה באולפן ובביצועים חיים פעמים רבות במהלך שנות קיומה של רביעיית דייב ברובק. בנוסף קיימות גרסאות כיסוי רבות ליצירה שנחשבת כיום לסטנדרט. חלק מן הגרסאות כוללות שירה, כולל הקלטה משנת 1961 למילים אותן כתבו דייב ברובק ורעייתו.

עם מותו, הותיר דזמונד את זכויות התמלוגים ביצירותיו, כולל Take Five, לצלב האדום האמריקאי.

בישראל, היצירה מוכרת גם כפתיח של תוכנית הרדיו זהבי עצבני בהגשת נתן זהבי. בעבר שימשה הנעימה כפתיח תוכניתו של יורם שפטל.

== מיקומי שיא ==

== קישורים חיצוניים ==

* [http://www.jazzstandards.com/compositions-6/takefive.htm דף היצירה באתר JazzStandarts] כולל אפשרות האזנה למספר ביצועים כליים וקוליים 

קטגוריה:ערכים שבהם תבנית בריטניקה אינה מתאימה
קטגוריה:סטנדרטים בג'אז
קטגוריה:שירי 1959
קטגוריה:סינגלים בהוצאת קולומביה רקורדס
אלכסנדרו א. פיליפידה

אלכסנדרו א. פיליפידה (ברומנית: Alexandru A. Philippide; 1 באפריל 1900 - 8 בפברואר 1979) היה משורר, סופר ומתרגם רומני, בנו של הבלשן .

אלכסנדרו פיליפידה תרגם לרומנית מיצירותיהם של ריינר מריה רילקה, שארל בודלר, פרידריך הלדרלין, נובאליס ועוד.

== מיצירותיו ==
* קובצי שירה:
* "זהב עקר" Aur sterp 1922.
* "סלעים מוכי ברק" Stânci fulgerate 1930.
* "חלומות בנהמת הזמן" Visuri în vuietul vremii 1939.
* "מונולו בבבל" Monolog în Babilon 1967.
* "חלום וחיפוש" Vis şi căutare 1979. פורסם לאחר מותו.
* סיפורת פנטסטית:
* "חיבוק הבר מינן" Îmbrăţişarea mortului 1940.
* "הפרח בתהום" Floarea din prăpastie 1942.
* מסות:
* "השקפות נוחות" חלק ראשון Consideraţii confortabile 1970.
* "השקפות נוחות" חלק שני Consideraţii confortabile 1972.
* "נקודות מפנה אירופאיות" Puncte cardinale europene 1973.

== קישורים חיצוניים ==

* [http://www.versuri-si-creatii.ro/poezii/p/alexandru-philippide-6zudsdu/ מבחר משירי אלכסנדרו פיליפידה] 

קטגוריה:משוררים רומנים
קטגוריה:סופרים רומנים
קטגוריה:מתרגמים רומנים
קטגוריה:רומנים שנולדו ב-1900
קטגוריה:נפטרים ב-1979
סנה יורינאץ

סנה יורינאץ (בסרבו-קרואטית: Sena (Srebrenka) Jurinac; 24 באוקטובר 1921 בטראווניק, בוסניה - 22 בנובמבר 2011 באאוגסבורג, גרמניה) הייתה זמרת סופרן אופראית.

== חייה ==
אביה של יורינאץ היה רופא קרואטי ואמה הייתה וינאית. היא למדה באקדמיה למוזיקה של זגרב וגם אצל מילקה קוסטרנצ'יץ' (שעוד תלמידה ידועת שם שלה היא זינקה מילאנוב).

קולה האפל ורב-העוצמה של יורינאץ נמצא בדיוק בין סופרן למצו סופרן. הרפרטואר שלה כלל את מאדאם באטרפליי, דסדמונה באותלו, אליזבת בטנהויזר, איליה, איפיגניה, ינופה, לאונורה (בכוחו של גורל, המלחין ב"אריאדנה בנקסוס", מריה ווצק, פמינה (חליל הקסם), פופאה וטוסקה. באופרות רבות כלל הרפרטואר שלה יותר מתפקיד ראשי אחד: כרובינו והרוזנת אלמביבה בנישואי פיגארו, דונה אנה ודונה אלווירה בדון ג'ובאני, פיורדיליג'י ודוראבלה (בכך עושות כולן), אמור ואאורידיצ'ה, לאונורה ומרצלינה (בפידליו), מרינה ופיודור (בבוריס גודונוב), אוקטביאן, מדי פעם סופי ולבסוף המרשלין (ב"אביר הוורד"). כמו כן שיחקה בתפקידים משניים בטבעת הניבלונגים: ווגלינדה, גוטרונה וכמה מן הנורנות (טוות חוט הגורל).

הופעת הבכורה של סנה יורינאץ הייתה בתפקיד מימי (לה בוהם) בזגרב, בשנת 1942. בשנתיים הבאות שרה בתפקידי הרוזנת, פריה ואיזבלה בהצגת הבכורה של "קולומבוס" מאת ורנר אגק. ב-1944 נשכרה לעבודה באופרה של וינה. בגלל המלחמה לא יכלה לשיר שם עד 1946, אז שרה בתפקיד כרובינו. בשנתה הראשונה בווינה הופיעה בלמעלה מ-150 הצגות. יורינאץ עמדה במשך קרוב לארבעים שנה בקשר עם האופרה הווינאית וקיבלה חברות כבוד בלהקה, שהעניקה לה את התואר "קאמרזנגרין" ("זמרת הלשכה") ואת מדליית מוצרט.

בסתיו 1946 הופיעה בבית האופרה המלכותית, קובנט גארדן בלונדון עם להקת האופרה של וינה, בתפקיד דוראבלה. הופעתה הראשונה בפסטיבל זלצבורג הייתה בשנת 1947. בלה סקאלה שבמילאנו שרה בתפקיד כרובינו. יורינאץ הייתה בין הזמרים הקבועים באנסמבל הווינאי (יחד עם אירמגרד זיפריד, אליזבת שוורצקופף, כריסטה לודוויג, ליזה דלה קאזה, אנטון דרמוטה ואחרים). נוסף לכך, המשיכה לבקר בקביעות באנגליה: בין השנים 1951 ל-1956 שרה את תפקידי הסופרן הראשיים באופרות של מוצרט בפסטיבל גליינדבורן, והקליטה הן את הרוזנת ב"נישואי פיגארו" והן את איליה ב"אידומניאו". היא הופיעה דרך קבע בבית האופרה המלכותית, קובנט גארדן בלונדון בשנים 1959 ו-1963, בשירת ליאונורה ב"פידליו" בהפקה של קלמפרר בשנת 1961. הופעתה הראשונה בארצות הברית הייתה בתפקיד מאדאם באטרפליי בסן פרנסיסקו בשנת 1959.

הופעתה בתפקיד אוקטביאן הונצחה בסרט "אביר הוורד" של פאול צינר, בניצוח הרברט פון קאראיין, עם שוורצקופף בתפקיד המרשלין. יורינאץ גילמה את מריה בסרט ווצק.

הופעתה האופראית האחרונה של סנה יורינאץ הייתה בתפקיד המרשלין באופרה של וינה בנובמבר 1982. היא המשיכה לשיר ברסיטלים ולהגיש כיתות אמן, וישבה בחבר השופטים בתחרויות זמרה בינלאומיות.

== לקריאה נוספת ==
<div style="direction: ltr;">
*Bach Cantata website[http://www.bach-cantatas.com/Bio/Jurinac-Sena]
*Classical CD Review [http://www.classicalcdreview.com/jurinac.htm]
*Naxos website [http://www.naxos.com/artistinfo/7318.htm]
*Rasponi, Lanfranco: The Last Prima Donnas, Alfred A Knopf, 1982. 
*[http://www.operadis-opera-discography.org.uk/CLSIJURI.HTM Discography] (Capon's Lists of Opera Recordings)
</div>

==קישורים חיצוניים==

* 

קטגוריה:זמרי סופרן
קטגוריה:זמרות אופרה
קטגוריה:ילידות 1921
קטגוריה:נפטרות ב-2011
קטגוריה:נפטרים ב-2011
קטגוריה:זמרות סופרן
קלי ויליאמס

קלי רנה ויליאמס (באנגלית: Kelli Renee Williams; נולדה ב-8 ביוני 1970) היא שחקנית אמריקאית.

== חייה ==
נולדה וגדלה בלוס אנג'לס שבקליפורניה, בתם של שאנון וילקוקס, שחקנית, וג'ון ויליאמס, מנתח פלסטי, ולה אח אחד ושני אחים חורגים. הוריה התגרשו כאשר הייתה בת 13. ויליאמס למדה בתיכון בוורלי הילס שבבוורלי הילס, שם לקחה שיעורי משחק והשתתפה בהפקות של בית הספר.

עוד בטרם מלאה לה שנה הופיעה ויליאמס בסרטוני פרסומת. לאחר לימודיה התיכוניים החלה לגלם תפקידים קטנים על המסך הקטן; וילאמס גילמה את חברתו של רוס בקומדיית המצבים של NBC "Day by Day" (1989) ואת דמותה של קייט ברודריק בסרט הטלוויזיה "A Woman Scorned: The Betty Broderick Story" (1992). את הופעתה הקולנועית הראשונה עשתה בסרט "There Goes My Baby" (1993) לצד השחקנים דרמוט מולרוני ונואה ויילי. ויליאמס הופיעה במחזה הקומי "Wrong Turn at Lungfish" לצד טוני דנזה וג'ורג' סי סקוט. ב-1996 השתתפה בסרט הפשע הטלוויזיוני של NBC "קול מהקבר", לצדם של רוברט נפר וג'ון קרול לינץ'.

ב-1997 עלתה למסכים סדרת הדרמה "הפרקליטים" של דייוויד אי קלי העוסקת בחייהם המקצועיים והאישיים של חבורת עורכי דין בבוסטון, שעוסקים בעיקר במשפט פלילי. ויליאמס גילמה את דמותה של לינדזי דול, עורכת דין ואחת הדמויות הראשיות. את התפקיד גילמה במשך שבע עונות (מתוך 8) ואיתו היא מזוהה יותר מכל. במהלך צילומי הסדרה עברה ויליאמס שלושה הריונות. ההיריון הראשון וההיריון השלישי הוסוו על ידי צוות ההפקה, אך ההיריון השני שולב בסדרה; לינדזי הייתה נשואה אז לשותף הבכיר במשרד, בובי דונל (גולם בידי דילן מקדרמוט) והתסריטאים כתבו עבור הדמות היריון שהסתיים בלידת בנם הבכור של דול ודונל.

ויליאמס הופיעה בתפקידי אורח בסרטים וסדרות טלוויזיה רבות; בין היתר בסדרות: "חוק וסדר" (1992 ו-2007) "שולחן לחמישה" (1994), "סודות העיר" (1996), "סקראבס" (2002), "מאורת האריות" (2003), "האק" (2003) ו"משמרת שלישית" (2005). ויליאמס כיכבה בסדרת הדרמה "חקירה רפואית" של NBC, שם גילמה את דמותה של ד"ר נטלי דוראנט (2004), ובסדרת הדרמה "שקר לי" של פוקס, שם היא מגלמת את דמותה של ד"ר ג'יליאן פוסטר (2009).

בשנת 2010 שיחקה בסרט "המרווח שבפנים" לצדה של מליסה לאו. בשנים 2012–2013 גילמה את ג'קי קלארק בסדרה "נשות קבע" לצד דרו פולר.

ויליאמס הייתה במאית במגוון סדרות טלוויזיה, ביניהן הפרקליטים, משפחת פוסטר, צרות טובות, המתמחה, מכושפות ומגנוליות מופלאות.

ויליאמס דוברת אנגלית, צרפתית וספרדית. היא נשואה לבמאי והסופר אג'יי סאהגה (ממוצא הודי) ולהם שלושה ילדים.

== קישורים חיצוניים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
פריניצה

פריניצה (ברומנית: periniţa) הוא ריקוד עממי רומני.

הפריניצה היא הורה עם כמה אפיונים מיוחדים. לצורך הריקוד משתמשים בכרית שמניחים במרכז מעגל הרוקדים. בריקוד משתתפים הצעירים הלא נשואים ומקובל לרקוד אותו ביום שלפני נישואיה של אחת הבנות וזה אמור להיות ריקוד הפריניצה האחרון בו תשתתף. אחד הבחורים יוצא בריקוד בתוך המעגל, כשהוא מחזיק בידו מטפחת ועובר על פני הרוקדים עד שהוא בוחר לו את אחת הבחורות. הבחור כורך את המטפחת סביב הבחורה שנבחרה והשניים כורעים על ברכיהם על הכרית שבמרכז המעגל ומתנשקים. לאחר הנשיקה הבחור משתלב במעגל הרוקדים והבחורה עוברת בריקוד על פני שורת הרוקדים עד שבוחרת לה בן זוג לנשיקה והריטואל נמשך כך הלאה.

שם הריקוד נגזר מהמילה הרומנית לכרית, פרניצה (periniţa), הכרית שמניחים במרכז המעגל ועליה כורעים ברכי המתנשקים. הריקוד מכונה לעיתים גם בשם "ריקוד המטפחת" ואם אין כרית, מניחים על הארץ את המטפחת, כתחליף לכרית.

בתחילה זה היה ריקוד כלולות, שהיה מתחיל בכך שהחתן מרקיד את כלתו ולאחר מכן מזמין בנות אחרות. הייתה אמון שבת, שנושקה על ידי החתן, תזכה להתחתן במהרה. הבנות באו לריקוד עם מטפחות ראש, שרקמו עליהן בבית ונתנו את המטפחת במתנה לבחור, שהזמין אותן לראשונה לרקוד.

== קישורים חיצוניים ==
* [http://traditiidinromania.ro/obiceiuri/perinita.html/ פריניצה] 

קטגוריה:מחול
קטגוריה:פולקלור רומני
לאה טרן

לאה טרן היא משוררת, עיתונאית ואמנית רב-תחומית ישראלית. יצירותיה תורגמו למספר שפות.

טרן, ילידת קריית טבעון בוגרת מכללת אורנים, החוג לתנ"ך ולהיסטוריה של עם ישראל באוניברסיטה העברית בירושלים, המכללה לאמנות בלונדון, אנגליה, בעלת תואר שני לספרות עברית באוניברסיטת יוהנסבורג בשיתוף עם אוניברסיטת בר-אילן ולימודים אקדמיים לצורך קבלת תואר דוקטור. כלת פרס רחל לשירה, פרס רוטרי הבינלאומי ומספר מלגות ספרותית (קרן עמו"ס שליד לשכת נשיא המדינה קרן יהושע רבינוביץ לאמנויות תל אביב

==קריירה אמנותית==
טרן פועלת גם כציירת. לעיתים קשורים ציוריה בשירתה. היא השתתפה ב-5 תערוכות יחיד וב-16 תערוכות קבוצתיות, בישראל ומחוצה לה.
טרן הופיעה בספר אמנות שיצא לרגל 60 שנים למדינת ישראל בצרפת באנגלית ובצרפתית, בשיתוף עם מגזין האמנות לגזט.
לאה מציגה את שיריה בקלטת שהוציאה בשם [https://web.archive.org/web/20090627134410/http://firgun.zilumim.com/index/index%20277.htm "להתלבש, להתפשט"].

מלבד יצירותיה ושיריה, עסקה לאה טרן בארגון אירועים ספרותיים ובפעולות למען הסופר והמשורר העברי, ומילאה תפקידים באגודת הסופרים, בתיאטרון חיפה ובעוד מקומות.

שיריה התפרסמו בכתבי העת עכשיו, מטעם, מאזנים ועוד.

בנוסף היא מנחה ערבי ספרות וכן סדנאות לכתיבה יוצרת. בעבר לימדה באוניברסיטת תל אביב ובמכללת לוינסקי לחינוך הבעה עברית וכתיבה יוצרת. עשתה בשליחות הסוכנות היהודית באנגליה, ניהלה אולפנים לעברית לעולים חדשים, מרכזים קהילתיים לנשים, יסדה מועדון לסופרים ולאמנים בשם "מלאת", בחיפה, וכיום כותבת טורי תרבות אמנות וספרות באתרי אינטרנט.

טרן שימשה חברת הוועד המרכזי באגודת הסופרים העבריים. שמשה בו כיו"ר ועדת אירועים. כמו כן היא חברה באקו"ם, בפא"ן ובאיגוד העיתונאים לכתבי עת. שיריה [http://www.e-mago.co.il/news/420.htm תורגמו] לערבית, אנגלית וצרפתית, ורבים מהם הולחנו והושמעו מעל במות ספרותיות שונות.

==ספריה==
*"יום מקפל כיסאו", בהוצאת רנסאנס, חיפה 1974
*"יולדת צבעים", בהוצאת אל"ף, תל אביב 1987
*"עטופת עשן", בהוצאת ירון גולן, תל אביב 1993
*"רחוב הסבוראים 11", בהוצאת ירון גולן, תל אביב 1997
*"אהבה היא שיחתי", בעריכתה של עדנה מיטווך-מלר, בהוצאת צבעונים, 2009.
להתלבש להתפשט. 2011 
קיומיומים 2021 בהוצאת עכשיו. 
==קישורים חיצוניים==
*[http://www.e-mago.co.il/news/420.htm שושנה ויג על לאה טרן]
* 
*[http://www.news1.co.il/blog/lea1/ מאמריה של טרן באתר "חדשות מחלקה ראשונה"]

* 
* 
* 
* 
* שושנה ויג, [http://www.e-mago.co.il/news/420.htm לאה טרן: משוררת, אמנית, עיתונאית], אימגו
* משה גרנות, [http://www.news1.co.il/Archive/0014-D-44840-00.html?tag=22-16-40 ארוחת בוקר על הקילימנג'רו], nfc, 1 בפברואר 2010

==הערות שוליים==

קטגוריה:ישראליות שנולדו ב-1942
קטגוריה:משוררות כותבות עברית
קטגוריה:משוררים כותבי עברית
קטגוריה:בוגרות אורנים - המכללה האקדמית לחינוך
קטגוריה:בוגרי אורנים - המכללה האקדמית לחינוך
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סגל מכללת לוינסקי לחינוך
קטגוריה:קריית טבעון: אישים
ג'ושוע רדמן

ג'ושוע רדמן (באנגלית: Joshua Redman ; נולד ב-1 בפברואר 1969) הוא סקסופוניסט ומלחין ג'אז אמריקאי יהודי, מנגן בסקסופון סופרן וטנור. נחשב לאחד מנגני הסקסופון החשובים בעולם הג'אז. ניגן עם נגני ג'אז רבים בהם פט מתיני, ביל פריזל, בילי היגינס, צ'יק קוריאה, בראד מלדאו, הרבי הנקוק, בי-בי קינג ועוד.
==ביוגרפיה==
ג'ושוע רדמן נולד בברקלי שבמדינת קליפורניה, בארצות הברית לדיואי רדמן, סקסופוניסט אמריקאי שחור, ורנה שדרוף, אמריקאית יהודייה. בילדותו נחשף לסוגי מוזיקה רבים במרכז למוזיקת העולם בברקלי, בו למדה אימו ריקוד. חלק משיעוריו הראשונים בנגינה ואלתור היו בהדרכת נגן הגמלאן ג'ודי דיאמונד. בשנת 1991 סיים רדמן בהצטיינות את לימודיו באוניברסיטת הרווארד, במהלך לימודיו באוניברסיטה שמר על שם נעוריה של אמו כשם משפחתו. באותה שנה, זכה רדמן בתחרות סקסופון הג'אז הבינלאומית על-שם מונק והחל להתמקד בקריירה המוזיקלית שלו. בשנת 2009 הופיע ג'ושוע רדמן עם הטריו שלו בירושלים במסגרת פסטיבל ישראל.

באוגוסט 2018, היה רדמן האורח המרכזי בפסטיבל הג'אז הבינלאומי אילת.
==קישורים חיצוניים==

* 

==הערות שוליים==

קטגוריה:נגני ג'אז: סקסופוניסטים
קטגוריה:סקסופוניסטים אמריקאים
קטגוריה:מוזיקאים אמריקאים
קטגוריה:מוזיקאים יהודים
קטגוריה:בוגרי אוניברסיטת הרווארד
קטגוריה:יהודים אמריקאים
קטגוריה:אמריקאים שנולדו ב-1969
יהודים למען ישוע

יהודים למען ישוע (באנגלית: Jews for Jesus) הוא ארגון נוצרי-אוונגליסטי, המזוהה עם היהדות המשיחית, שמתמקד בפעילות מיסיונרית בקרב יהודים. בדומה לשאר הזרמים ביהדות המשיחית, חברי הארגון מגדירים עצמם כיהודים ורובם ממוצא יהודי. הם משתמשים בסמלים, בחגים ובסיפורים ממקורות יהודיים, ונותנים להם משמעויות הקשורות לנצרות.

== רקע ==
הארגון הוקם בשנת 1973 בסן פרנסיסקו, כ"מיסיון הנני" על ידי מוישה רוזן, יהודי שהתנצר ושימש ככומר בפטיסטי. רוזן שימש כמנהל הארגון עד שנת 1996, בה הוחלף על ידי דוד בריקנר, גם הוא ממוצא יהודי. הארגון פועל בעיקר בזכות תרומות מנוצרים ומחברי הארגון. לארגון כ-150 עובדים בשכר מלא, הפועלים בסניפים בכל רחבי ארצות הברית. בנוסף פועל הארגון באוסטרליה, ברזיל, קנדה, צרפת, גרמניה, רוסיה דרום אפריקה, אוקראינה, אנגליה ובישראל. בשנת 2005 דווח כי הכנסות הארגון נאמדו בכ-17 וחצי מיליון דולר.

משרד הארגון ב[[לונדון]]

== עיקרי אמונה ==
עיקרי האמונה של הקבוצה, כפי שכתובים באתר האינטרנט של הארגון:
* הברית הישנה (התנ"ך) והברית החדשה נכתבו בהשראה אלוהית והם מושלמים.
* אלוהים קיים כשילוש הקדוש, הוא מושלם, יודע הכל, כל יכול ורחום.
* ישו הוא המשיח ואלוהים כחלק מן השילוש, נולד למריה הבתולה, מת לכפר על חטאי האנושות, חזר מהמתים לאחר מכן. 
* בעתיד הקרוב תתקיים הביאה השנייה של ישו.
* גאולה אישית היא דרך אמונה בישו כמשיח, ובהכרה בחטאים האישיים של האדם.
* גן עדן לאחר המוות לאלו שניצלו גם בזכות בשורתו של ישו, ולסרים מדרך הישר ומדרך האל הגעה לגיהנום לנצח נצחים.

== פעילות בישראל ==
הסניף בישראל, מפעיל אתר אינטרנט ויוצא בקמפיינים של הארגון מדי פעם. מנכ"ל הארגון הישראלי הוא דן סרד, ישראלי חוזר שהתגורר במשך תקופה ארוכה בניו יורק. הארגון עוזר לנזקקים ומקיים קייטנות לנוער וכנסים.

== קישורים חיצוניים ==

* 

==הערות שוליים==

קטגוריה:יהדות משיחית
קטגוריה:מיסיון
קטגוריה:ארגונים נוצריים
קטגוריה:כתות יהודיות-נוצריות
Paper Monsters

Paper Monsters הוא אלבום הסולו הראשון שהוציא דייב גהאן, סולן להקת דפש מוד, בשנת 2003.
<br />דייב גהאן יצא לסיבוב הופעות לקידום האלבום שנקרא Live Monsters.
<br />האלבום הגיע למקומות 36 ו-127 במצעדי האלבומים בבריטניה וארצות הברית (בהתאמה).

== רשימת השירים ==

<div style="text-align: left; direction: ltr; margin-left: 1em;">
{|border=0
|-
|
# "Dirty Sticky Floors"
# "Hold On"
# "A Little Piece"
# "Bottle Living"
# "Black and Blue Again"
# "Stay"
# "I Need You"
# "Bitter Apple"
# "Hidden Houses"
# "Goodbye"
|}
</div>

== מצעדים ==
{| class="wikitable"
!align="left"|מצעדים (2003)
!align="left"| מיקום במצעד
|-
|align="right"|גרמניה
|align="center"|5
|-
|align="right"|שוודיה
|align="center"|5
|-
|align="right"|שווייץ
|align="center"|10
|-
|align="right"|איטליה
|align="center"|10
|-
|align="right"|בריטניה
|align="center"|36
|-
|align="right"|אוסטריה
|align="center"|43
|-
|align="right"|ארצות הברית
|align="center"|127
|-
|}

== סינגלים ==

== קישורים חיצוניים ==
* 

* [http://www.davegahan.com האתר הרשמי של דייב גהאן]

קטגוריה:אלבומי בכורה מ-2003
קטגוריה:אלבומים באנגלית
Hourglass

Hourglass הוא אלבום הסולו השני של סולן להקת דפש מוד דייב גהאן, שיצא לאור ב-2007.
<br />האלבום קיבל ביקורות חיוביות יותר מקודמו, ורוב מחמאות המבקרים היו לזכות הסאונד האלקטרוני, שנשמע דומה למדי לסאונד האלקטרוני של דפש מוד.

== רשימת השירים ==
<div style="text-align: left; direction: ltr; margin-left: 1em;">
{|border=0
|-
|
#"Saw Something" – 5:14
#"Kingdom " – 4:34
#"Deeper and Deeper" – 4:34
#"21 Days" – 4:35
#"Miracles" – 4:38
#"Use You" – 4:48
#"Insoluble" – 4:57
#"Endless" – 5:47
#"A Little Lie" – 4:53
#"Down" – 4:34
|}
</div>
*כל השירים נכתבו על ידי דייב גהאן, אנדרו פילפוט וכריסטיאן אייגנר.

== מצעדים ==
{|class="wikitable"
|-
! מצעדים (2007)
! <br />מקום במצעד
|-
|קנדה
|align="center"|80
|-
|צרפת
|align="center"|18
|-
|גרמניה
|align="center"|2
|-
|יוון
|align="center"|12
|-
|אירלנד
|align="center"|73
|-
|איטליה
|align="center"|8
|-
|שווייץ
|align="center"|5
|-
|הממלכה המאוחדת
|align="center"|50
|-
|ארצות הברית
|align="center"|120
|-
|ארצות הברית (מצעד אלבומי האלקטרוניקה)
|align="center"|1
|}

== סינגלים ==

== קישורים חיצוניים ==
* 

* [http://www.davegahan.com האתר הרשמי של דייב גהאן]
* [http://secondsupper.com/Music/Reviews/Article.aspx?ArticleID=363 ביקורת על האלבום] 
* גל אליה, [https://web.archive.org/web/20071123231531/http://www.bin.co.il/article.php?article_ID=1448 שעון החול מתקתק - ביקורת על האלבום], באתר "Bin חיי לילה", 31 באוקטובר 2007
* 

== הערות שוליים ==

קטגוריה:אלבומים באנגלית
רון ליבמן

רון ליבמן (באנגלית: Ron Leibman; 11 באוקטובר 1937 – 6 בדצמבר 2019) היה שחקן קולנוע וטלוויזיה יהודי-אמריקאי, זוכה פרס אמי ופרס טוני.

==ביוגרפיה==
ליבמן נולד בניו יורק לזוג הורים יהודים, גרייס ומאורי ליבמן. את לימודיו ב"אוניברסיטת ווסליאן אוהיו" סיים ליבמן בהצלחה בשנת 1958.

את מלוא פרסומו קיבל ליבמן ב-1979 בזכות הופעתו הראשית בסדרת דרמת הפשע "כץ", ליבמן אשר היה אף במאי ויוצר התוכנית גילם את דמותו של מרטין "כץ" קצינסקי, אסיר לשעבר שהפך לנציגם של פושעים במשפטם.
על תפקידו קיבל ליבמן את פרס אמי.

את ההצלחה הנוספת שלו גרף ליבמן בשנת 1993 כשזכה בפרס הטוני בעקבות הופעתו במחזה זוכה פרס פוליצר "מלאכים באמריקה". במחזה הוא גילם את רוי כהן, עורך דין יהודי מפוקפק, הומוסקסואל בארון אשר ברצונו להיות האדם המשפיע ביותר בניו יורק ומתגאה בכך שהרשיע את יוליוס ואתל רוזנברג שנידונו למיתה. אתל רודפת אותו בהזיותיו, והוא נוכח לדעת כי למרות ניסיונות ההכחשה מצידו אין בכוחו להינצל מאיידס.

ליבמן מוכר גם כלאונרד גרין, אביה של רייצ'ל גרין גיבורת הסיטקום המצליח "חברים", בנוסף הופיע במספר פרקים בדרמת הפשע המפורסמת "הסופרנוס" בתור ד"ר פליפלר. בשנת 2002 שיחק בדרמה הקומית "למצוא את הקול" לצד אדריאן ברודי. ב-2010 שיחק בסרט "עזרה קטנה".

ליבמן היה נשוי פעמיים במהלך חייו. נישואיו הראשונים היו בשנת 1969 לשחקנית זוכת פרס גלובוס הזהב ופרס הטוני לינדה לאבין. הזוג נפרד בשנת 1981.
נישואיו השניים היו לשחקנית הקולנוע זוכת פרס אמי ג'סיקה וולטר.

ליבמן היה ראש מחלקת תחום המשחק במוסד להשכלה גבוהה "בית הספר החדש" שבניו יורק.

נפטר ב-6 בדצמבר 2019 מסיבוכים של דלקת ריאות.

== קישורים חיצוניים ==

קטגוריה:ניו יורק: אישים
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:זוכי פרס טוני: שחקנים
קטגוריה:בוגרי אוניברסיטת ווסליאן של אוהיו
קטגוריה:סגל ניו סקול
קטגוריה:זוכי אמי בפריים טיים: שחקן ראשי בדרמה
קטגוריה:אישים זוכי פרס דרמה דסק
קטגוריה:זוכי פרס אובי
קטגוריה:אמריקאים שנולדו ב-1937
קטגוריה:אמריקאים שנפטרו ב-2019